
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 397 


29 Μαΐου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επιβολή όρων δόμησης σε όμορο οικόπεδο διατηρη¬ 
τέου κτιρίου επί της οδού Βλαχοπούλου 9 στην 

Ξάνθη. 1 

Χαρακτηρισμός ως διατηρητέας της όψεως του κτιρί¬ 
ου που βρίσκεται στη Θεσσαλονίκη και επί της οδού 
Β. Ηρακλείου αριθ. 43 και καθορισμός ειδικών ό¬ 
ρων και περιορισμών δόμησής του, φερομένου ως 
ιδιοκτησίας «Κληροδοτήματος Αγορίτσας Κουτσο- 

νίκου», Μιχαήλ Πετρίδη κ.α. 2 

Χαρακτηρισμός ως διατηρητέου του κτιρίου «Κυβερ¬ 
νείο Θεσσαλονίκης» και του περιβάλλοντος αυτό 
χώρου, που βρίσκεται επί της οδού Θεμιστοκλή Σο- 
φούλη της περιοχής Αρετσού Θεσσαλονίκης και 
καθορισμός ειδικών όρων και περιορισμών δόμη¬ 
σής του, φερόμενου ως ιδιοκτησίας Κτηματικής Υ¬ 
πηρεσίας του Δημοσίου (Υπουργείου Οικονομι¬ 
κών) . 3 


ΑΠΟΦΑΣΕΙΣ 

Αριθ. 1582 (1) 

Επιβολή όρων δόμησης σε όμορο οικόπεδο διατηρητέου 
κτιρίου επί της οδού Βλαχοπούλου 9 στην Ξάνθη. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (Φ.Ε.Κ. 210 Α') «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988-ΦΕΚ 91 Α'). 

• Των Π.Δ. 358/1986 (Φ.Ε.Κ. 158 Α'), 92/1987 (Φ.Ε.Κ. 51 


Α') και 492/1988 (Φ.Ε.Κ. 224 Α') για τις αρμοδιότητες και 
τον Οργανισμό του Υπουργείου Βόρειας Ελλάδας, αντί¬ 
στοιχα. 

• Του Ν. 2831/2000 (Φ.Ε.Κ. 140 Α') και ειδικότερα του 
άρθρου 3 παράγραφος 4β αυτού. 

2. Την απόφαση Υ. 704/19.8.1988 (Φ.Ε.Κ. 575 Β') του 
Πρωθυπουργού, για τη μετονομασίατου Υπουργείου Βό¬ 
ρειας Ελλάδας σε Υπουργείου Μακεδονίας Θράκης. 

3. Την απόφαση μας 339/2.2.1990 (Φ.Ε.Κ. 83/τ.Δ'/ 
16.2.1990) γιατον χαρακτηρισμό ως διατηρητέου του κτι¬ 
ρίου που βρίσκεται επί της οδού Σταύρου Βλαχοπούλου 
7. 

4. Το αίτημα του ιδιοκτήτη για ανέγερση τετραώροφης 
οικοδομής στο οικόπεδο επί της οδού Σταύρου Βλαχο¬ 
πούλου 9 (δίπλα στο διατηρητέο). 

5. Την γνωμοδότηση της αρμόδιας Ε.Π.Α.Ε. στην συνε¬ 
δρίασή της στις 1.2.2001, αποφασίζουμε: 

1. Στο οικόπεδο επί της οδού Βλαχοπούλου 9 στην Ξάν¬ 
θη, που είναι δίπλα στο διατηρητέο κτίριο της οδού Βλα¬ 
χοπούλου 7, η υπό ανέγερση οικοδομή να μην εφάπτεται 
στην πλευρά ΕΔ του οικοπέδου αλλά να υποχωρήσει από 
την πλευρά αυτή κατά ένα (1) μέτρο, όπως φαίνεται στο 
τοπογραφικό διάγραμμα που συνοδεύει την παρούσα α¬ 
πόφαση. 

2. Κατά τα λοιπά η ανέγερση της οικοδομής θα γίνει 
σύμφωνα με τους ισχύοντες όρους δόμησης. 

3. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

4. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Απριλίου 2001 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

Αριθ. 2750 (2) 

Χαρακτηρισμός ως διατηρητέας της όψεως του κτιρίου 
που βρίσκεται στη Θεσσαλονίκη και επί της οδού Β. Η¬ 
ρακλείου αριθ. 43 και καθορισμός ειδικών όρων και πε¬ 
ριορισμών δόμησής του, φερομένου ως ιδιοκτησίας 
«Κληροδοτήματος Αγορίτσας Κουτσονίκου», Μιχαήλ 
Πετρίδη κ.ά. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του άρθρου 4 (παρ.2) του Ν. 1577/1985 (Φ.Ε.Κ.210Α) 
«Γενικός Οικοδομικός Κανονισμός», όπως το άρθρο αυτό 
τροποποιήθηκε με το Ν. 1772/1988 (Φ.Ε.Κ. 91Α), συμπλη¬ 
ρώθηκε με το άρθρο 22 του Ν. 2300/1995 (Φ.Ε.Κ. 69Α) και 
αντικαταστάθηκεμετοάρθρο3του Ν. 2831/2000 (Φ.Ε.Κ. 
140Α) «Τροποποίηση των διατάξεων του Ν. 1577/1985 
«Γενικός Οικοδομικός Κανονισμός» και άλλες πολεοδο- 
μικές διατάξεις». 

• Του Π.Δ. 358/1986 (Φ.Ε.Κ. 158Α) «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχό. 

• Του Π.Δ. 92/1987 (Φ.Ε.Κ. 51Α) «Οργανισμός Υπουρ¬ 
γείου Βόρειας Ελλάδας», όπως τροποποιήθηκε και συ¬ 
μπληρώθηκε με τις διατάξεις του Π.Δ./τος 492/1988 
(Φ.Ε.Κ. 224Α) 

2. Την απόφαση Υ 704/19.8.1988 (Φ.Ε.Κ. 575Β') του 
Πρωθυπουργού, για τη μετονομασίατου Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την απόφαση ΔΙΛΑΠ/Γ/3046/51009/14.10.94 (Φ.Ε.Κ. 
833/τ.Β'/94), για το χαρακτηρισμό ως ιστορικού κέντρου 
της Θεσσαλονίκης, όπου βρίσκεται και το κτίριο της οδού 
Β. Ηρακλείου 43. 

4. Την από 15.6.2000 γνωμοδότηση της αρμόδιας Επι¬ 
τροπής Αρχιτεκτονικού Ελέγχου (ΕΠΑΕ). 

5. Την από 6.2.2001 αιτιολογική έκθεση της Διεύθυνσης 
Πολιτισμού του Υπουργείου Μακεδονίας - Θράκης. 

6. Το γεγονός ότι δεν υπήρξαν ενστάσεις από τους ιδιο¬ 
κτήτες του κτιρίου μέσα στο προβλεπόμενο χρονικό διά¬ 
στημα του ενός μηνός από την παραλαβή της σχετικής αι- 
τιολογικής έκθεσης, πληντης ενστάσεωςτου Μ. Πετρίδη 
που υπεβλήθη εκπρόθεσμα στις 20.4.2001. 

7. Την από 4.5.2001 εξέταση της παραπάνω ενστάσεως, 
αποφασίζουμε: 

1. Χαρακτηρίζουμε ως διατηρητέα την όψη του κτιρίου 
επί της οδού Β. Ηρακλείου 43 της Θεσσαλονίκης (χωρίς 
το δώμα), φερομένου ως ιδιοκτησίας «Κληροδοτήματος 
Αγορίτσας Κουτσονίκου», Μιχαήλ Πετρίδη κ.α.», όπως 
φαίνεται στο συνημμένο τοπογραφικό διάγραμμα σε κλί¬ 


μακα 1:200, που θεωρήθηκε από τη Δ/νση Πολιτισμού του 
Υ.ΜΑ.Θ. και που σε σμίκρυνση αντίτυπό του δημοσιεύεται 
με την απόφαση αυτή, για τους παρακάτω κυρίως λό¬ 
γους: 

• Πρόκειται για όψη κτιρίου του Μεσοπολέμου με εν¬ 
διαφέροντα μορφολογικά στοιχεία της Αρχιτεκτονικής 
των κτιρίων εκείνης της περιόδου. 

• Βρίσκεται σε επαφή με διατηρητέο κτίριο της οδού Α- 
ριστοτέλους με την όψη του οποίου αποτελούν ένα αξιό¬ 
λογο μέτωπο. 

Επιτρέπεται η ανέγερση νέου κτιρίου πίσω και σε επα¬ 
φή με τη διατηρητέα όψη και η προσθήκη καθ’ ύψος, χω¬ 
ρίς υπέρβαση του ισχύοντος στην περιοχή συντελεστή 
δόμησης. 

Η μελέτη ανέγερσης του νέου κτιρίου, καθώς και τα 
στοιχεία της καθ’ ύψος προσθήκης (αριθμός ορόφων, 
μορφή, διαστάσεις εσοχής κλπ), μετά τη γνωμοδότηση 
της αρμόδιας ΕΠΑΕ, θα εγκριθεί από τη Δ/νση Πολιτισμού 
του Υπουργείου Μακεδονίας - Θράκης.. 

2. Στη χαρακτηριζόμενη όψη απαγορεύεται κάθε αφαί¬ 
ρεση, αλλοίωση ή καταστροφή των επί μέρους αρχιτε¬ 
κτονικών και διακοσμητικών στοιχείων της. 

3. Επιτρέπεται η επισκευή και η στατική ενίσχυση της 
διατηρητέας όψης του κτιρίου, εφ'όσον δεν αλλοιώνεται 
ο γενικός αρχιτεκτονικός χαρακτήρας της. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στη διατηρητέα όψη, ό¬ 
πως και για την τοποθέτηση επιγραφών, απαιτείται έγκρι¬ 
ση της Επιτροπής Πολεοδομικού και Αρχιτεκτονικού Ε¬ 
λέγχου (ΕΠΑΕ) και της Διεύθυνσης Πολιτισμού του Υ¬ 
πουργείου Μακεδονίας - Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Μαΐου 2001 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 


I 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3023 (3) 

Χαρακτηρισμός ως διατηρητέου του κτιρίου «Κυβερνείο 
Θεσσαλονίκης» και του περιβάλλοντος αυτό χώρου, 
που βρίσκεται επί της οδού Θεμιστοκλή Σοφούλη της 
περιοχής Αρετσού Θεσσαλονίκης και καθορισμός ει¬ 
δικών όρων και περιορισμών δόμησήςτου, φερόμενου 
ως ιδιοκτησίας Κτηματικής Υπηρεσίας του Δημοσίου 
(Υπουργείου Οικονομικών). 

ΟΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 157//1985 (ΦΕΚ210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως 
το άρθρο αυτό τροποποιήθηκε με το Ν. 1772/1988 (ΦΕΚ 
91 Α'), συμπληρώθηκε με το άρθρο 22 του Ν. 2300/1995 
(ΦΕΚ 69 Α') και αντικαταστάθηκε με το άρθρο 3 του Ν. 
2831/2000 (ΦΕΚ 140 Α') «Τροποποίηση των διατάξεων 
του Ν. 1577/1985 « Γενικός Οικοδομικός Κανονισμός» 
και άλλες πολεοδομικές διατάξεις». 

• Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 92/1987 (ΦΕΚ51 Α) «Οργανισμός Υπουργεί¬ 
ου Βόρειας Ελλάδας», όπως τροποποιήθηκε και συμπλη¬ 
ρώθηκε με τις διατάξεις του Π.Δ./τος 492/1988 (ΦΕΚ 224 
Α). 

• Του άρθρου 29Άτου Ν. 1558/1985 «Κυβέρνηση και 
Κυβερνητικά Όργανα» (Α'137), που προστέθηκε μετο άρ¬ 
θρο 27 του Ν.2081/1992 (Α'154) και αντικαταστάθηκε με 
τηνπαραγρ. 2ατου άρθρου 1 του Ν. 2469/1997 (Α'38). 

2. Την απόφαση Υ.704/19.8.1988 (ΦΕΚ 575 Β') του Πρω¬ 
θυπουργού, για τη μετονομασίατου Υπουργείου Βόρειας 
Ελλάδας σε Υπουργείο Μακεδονίας - Θράκης.' 

3. Την από 7.5.2001 αιτιολογική έκθεση της Διεύθυνσης 
Πολιτισμού του Υπουργείου Μακεδονίας - Θράκης. 

4. Την υπ’ αριθμ. 2290/9.5.2001, απάντηση της Κτηματι¬ 
κής Υπηρεσίας του Δημοσίου (Υπουργείου Οικονομικών)/ 
αποφασίζουμε: 

1. Χαρακτηρίζουμε ως διατηρητέο το «Κυβερνείο Θεσ¬ 
σαλονίκης» (κύριο κτίσμα, παρεκκλήσι, πύλη εισόδου) και 
ολόκληρο τον περιβάλλοντα αυτό χώρο, που βρίσκεται 
στην πόλη της Θεσσαλονίκης και επί της οδού Θεμιστο¬ 
κλή Σοφούλη, φερόμενο ως ιδιοκτησίας της Κτηματικής 
Υπηρεσίας του Δημοσίου (Υπουργείου Οικονομικών), ό¬ 


πως φαίνεται στο συνημμένο τοπογραφικό διάγραμμα σε 
κλίμακα 1:500, που θεωρήθηκε από τη Δ/νση Πολιτισμού 
του ΥΜΑΘ και που σε σμίκρυνση αντίτυπό του δημοσιεύ¬ 
εται με την απόφαση αυτή, για τους παρακάτω λόγους: 

• Παρουσιάζει ιδιαίτερο ιστορικό ενδιαφέρον και απο¬ 
τελεί θετικό στοιχείο σημαντικότητας. 

• Είναι από τα μοναδικά χαρακτηριστικά δείγματα της 
νεοκλασικής «ανακτορικής» αρχιτεκτονικής. 

• Αποτελεί, από πολεοδομικής απόψεως, σημείο ανα¬ 
φοράς και προσανατολισμού («Κυβερνείο» - «Παλατάκι»). 

2. Στο χαρακτηριζόμενο διατηρητέο «Κυβερνείο Θεσ¬ 
σαλονίκης» και στον περιβάλλοντα χώρο αυτού απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του 
και γενικά κάθε επέμβαση που θίγει τον αρχιτεκτονικό χα¬ 
ρακτήρα του και αλλοιώνει τη μορφή του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση, η εσωτερική διαρρύθμι¬ 
ση των κτιρίων για λόγους στατικούς και λειτουργικούς, 
χωρίς αλλοίωση του αρχιτεκτονικού και μορφολογικού 
χαρακτήρα του και των βασικών αρχών της σύνθεσής 
του. 

4. Απαγορεύεται η τοποθέτηση επιγραφών και διαφημι¬ 
στικών πινακίδων στο κτίριο και στον περιβάλλοντα χώρο 
του. 

5. Για κάθε επέμβαση στο εσωτερικό ή στο εξωτερικό 
του διατηρητέου κτιρίου και στον περιβάλλοντα χώρο του 
και για την τοποθέτηση επιγραφών απαιτείται ο έλεγχος 
της σχετικής μελέτης από την Επιτροπή Αρχιτεκτονικού 
και Πολεοδομικού Ελέγχου (ΕΠΑΕ) και η έγκρισή της από 
τη Διεύθυνση Πολιτισμού του Υπουργείου Μακεδονίας - 
Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 2001 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

